Toe vind Jesus hulle, nie hulle vir Hom nie. Nee, Hy het hulle gaan opsoek want Hy het geweet hulle harte soek na Hom, na ‘n verstaan van vroue se vertelling dat Hy opgestaan het. Hulle het oor Hom gedink, wou weet waar Hy is. Wat ‘n vreugde moes dit nie wees toe hulle Jesus herken het nie?
Ek brand om te gesels oor die Evangelie, die goeie nuus van die werk van Christus. Ek bevrees meeste mense wat ek ken deel nie hierdie passie van my nie. Soek altyd 'n geleentheid om oor God en Jesus te praat, nie net om te deel nie, maar ook om te soek of daar iemand is saam met wie ek kan deel.
Maar ek roep elke dag na God en vergryp myself aan sy woord om Hom beter te leer ken en om Sy waarhede beter te verstaan sodat ek 'n lig vir Hom kan skyn in hierdie duistere wereld.
Anton, ons deel dieselfde passie en (klink vir my) sien en ervaar min of meer dieselfde probleme in die verkondiging daarvan. Maar wees verseker, elke tree van ons saai 'n saadjie en God laat dit groei.